Vážení starostovia obci v pôsobnosti Obvodného oddelenie Policajného zboru Bidovce,

V sledovanom období mesiacov máj a jún 2019 tunajšia súčasť Policajného zboru Bidovce eviduje nárast protiprávnych konaní s prvkom vlámania sa do obydlí; krádeží voľne položených veci na pozemkoch pri rodinných domoch a porušovaní domovej slobody.

Vzhľadom k pretrvávajúcemu stavu, ako aj z hľadiska prevencie kriminality, ochrany života, zdravia, majetku a verejného poriadku, vás žiadam o spoluprácu v boji proti kriminalite.

Žiadam vás, aby ste svojim aktívnym prístupom za využitia vlastných foriem, metód a kontrolných mechanizmov spolupracovali pri predchádzaní, odhaľovaní a objasňovaní protiprávnych konaní a za tým účelom odporúčame informovať obyvateľov obce, aby

* neboli ľahostajný k svojmu majetku a nenechávali svoje veci/predmety, ktoré by mohli byť objektom záujmu páchateľa, voľne dostupne/položené na viditeľnom mieste na súkromnom pozemku,
* nenechávali otvorené brány, bráničky vedúce k ich domom, chatám a objektom priľahlým k domom a tieto podľa možnosti hlavne vo večerných a nočných hodinách uzamykali,
* nenechávali vo večerných, resp. nočných hodinách dokorán otvorené okná na svojich domoch a objektoch priľahlým k domom,
* v prípade, že sa doma nikto nenachádza, uzamykali dvere/brány/bráničky, ktorými je možné dostať sa na pozemok, resp. do obydlia,
* v prípade, že sa doma nikto nenachádza, uzatvárali okná na domoch a nenechávali ich otvorené, resp. pootvorené,

Zároveň vás a obyvateľov vašej obce žiadame o poskytnutie informácií k podozrivým osobám, resp. vozidlám pohybujúcim vo vašej obci na telefónne čísla 158 alebo +421961933901.

S úctou

mjr. Mgr. Marek Andrejkovič

riaditeľ OO PZ Bidovce